इराक के बगदाद में **इब्न अल-खतीब अस्पताल** में 24 से 25 अप्रैल 2021 की रात को आग लगने से लगभग 82 लोग मारे गए और 110 लोग घायल हो गए। आग कोरोना वायरस से संक्रमित रोगियों के लिए लाये ऑक्सीजन टंकियों के विस्फोट से शुरू हुई थी। आग का पता लगाने वाले उपकरणों की कमी ने आग को और बढ़ाया। कई लोग आग से बचने के लिए अपने संवातक को उतारने के परिणामस्वरूप मारे गए। आपदा के जवाबदेही के लिए जांच की गई और स्वास्थ्य मंत्री हसन अल-तमीमी को अगले दिन प्रधान मंत्री मुस्तफा अल-कादिमी द्वारा निलंबित कर दिया गया।

पृष्ठभूमि
---------

कोरोना वायरस महामारी ने इराक पर भारी दबाव डाला। अप्रैल 2021 तक, देश में एक लाख से अधिक मामले दर्ज किए गए। किसी भी अन्य अरब देश की तुलना में यह संख्या अधिक है। कोरोना वायरस के टीकों के बारे में यहाँ के जनता को संदेह था और कई लोग महामारी के दौरान मास्क पहनने के लिए अनिच्छुक थे। **इब्न अल-खतीब** बगदाद के उन तीन अस्पतालों में से एक था जिन्हें कोरोना के रोगियों के इलाज के लिए इराकी स्वास्थ्य मंत्रालय द्वारा महामारी की शुरुआत में नामित किया गया था। अस्पताल ने बगदाद के गरीब इलाकों में से एक को सेवा दी, और स्वास्थ्य मंत्रालय के एक प्रवक्ता ने कहा कि यह मूल रूप से 1950 के दशक में बनाया गया अस्पताल था और कोरोना वायरस रोगियों के इलाज के लिए इसे पिछले साल पुनर्निर्मित किया गया था।

दुर्घटना
--------

24 अप्रैल 2021 की रात को, अस्पताल की गहन चिकित्सा विभाग में एक दुर्घटना हुई, जिसके कारण एक ऑक्सीजन की टंकी में विस्फोट हो गया। चिकित्सा सूत्रों ने एग्नेस फ्रांस-प्रेस को बताया कि दुर्घटना *ऑक्सीजन सिलेंडर के भंडारण में गलती* के कारण हुई थी। एक डॉक्टर ने बताया कि कर्मचारियों ने अस्पताल की केंद्रीय ऑक्सीजन प्रणाली को बंद करने की कोशिश की थी, लेकिन ऑक्सीजन टैंक पहले ही फट चुके थे। विस्फोटों ने गहन चिकित्सा विभाग में आग लगा दी जो रात के दौरान कई मंजिलों तक जल्दी फैल गई। अस्पताल के एक डॉक्टर ने खुलासा किया कि आग लगने के समय, यह माना जा रहा था कि कम से कम 120 मरीज अस्पताल में थे। 

इराक के नागरिक सुरक्षा के प्रमुख मेजर जनरल खादिम बोहन ने कहा कि अस्पताल में न तो स्मोक डिटेक्टर थे, न ही एक स्प्रिंकलर सिस्टम, और न ही आग बुझाने के उपकरण, और गहन चिकित्सा विभाग की गिराई गई छत में इस्तेमाल की जाने वाली ज्वलनशील सामग्री का उस गति में योगदान था जिस पर आग फैलती है। कोरोना वायरस के सबसे गंभीर मामलों में आरक्षित गहन चिकित्सा विभाग में लगभग 30 मरीज थे, और उनके दर्जनों रिश्तेदार उस समय थे। एक गवाह, जो अस्पताल में अपने भाई से मिलने जा रहा था, ने कहा कि उसने आग से बचने के लिए लोगों को खिड़कियों से और डॉक्टरों को गाड़ियों से उतरते देखा। इराक के नागरिक सुरक्षा समिति ने कहा कि आग 25 अप्रैल की सुबह से काबू में है।

पीड़ितों की संख्या
------------------

आग लगने से कम से कम 82 लोगों की मौत हो गई। इराक के उच्चायोग के मानवाधिकार आयोग ने बताया कि मृतकों में 28 लोग कोरोना वायरस से संक्रमित थें, जिनका इलाज गहन चिकित्सा विभाग में किया जा रहा था, जिन्हें आग से बचने के लिए अपने संवातक से उतारना पड़ा। अन्य लोगों की मौत धुओं के कारण हुई। घायलों की संख्या 110 बताई जा रही है। इराक के एक समाचार विभाग ने कहा कि मृत्यु की संख्या बढ़ने की संभावना है क्योंकि घायलों में कई बुरी तरह से जल चुके हैं।

परिणाम
------

पहले से ही खराब बुनियादी ढांचे और कोरोना वायरस महामारी से उपजी एक स्वास्थ्य प्रणाली के साथ, लापरवाही के कारण आग जैसी दुर्घटना से जनता में गुस्सा फूटा और जवाबदेही के लिए आह्वान किया गया। बगदाद के गवर्नर मोहम्मद जाबेर ने स्वास्थ्य मंत्रालय से जिम्मेदार लोगों को सजा दिलाने के लिए एक आयोग की स्थापना करने का आह्वान किया। हालांकि कई रोगियों को दूसरे अस्पतालों में स्थानांतरित कर दिया गया है, लेकिन कई परिवारों ने अपने प्रियजनों की खोज करने के प्रयास में आग बुझने के बाद अस्पताल के बाहर काफ़ी देर तक इंतजार किया। 

25 अप्रैल को, प्रधान मंत्री मुस्तफा अल-कदीमी ने एक आपात बैठक की, जहाँ उन्होंने लापरवाही के लिए लगी इस आग की जाँच करने के पक्ष में निर्णय लिया। मुस्तफा अल-कादिमी ने अस्पताल के प्रमुख अधिकारियों, उसके इंजीनियरिंग करने वालों और रखरखाव विभाग के प्रमुख को हिरासत में लेने का आदेश दिया, साथ ही बगदाद के उस क्षेत्र के लिए स्वास्थ्य निदेशक को हिरासत में लेने और पूछताछ करने का आदेश दिया जहां अस्पताल स्थित था। उन्होंने बगदाद के राज्यपाल के साथ-साथ स्वास्थ्य मंत्री हसन अल-तिमिनी को भी निलंबित कर दिया और उनसे भी पूछताछ करने की योजना बनाई। उसी दिन, मुस्तफा अल-कादिमी ने तीन दिवसीय राष्ट्रीय शोक अवधि घोषित की। उन्होंने यह भी कहा कि प्रत्येक पीड़ित के परिवार के सदस्यों को 10,000,000 इराकी दीनार प्राप्त होगा। मिश्र, तुर्की, साउदी अरब सहित कई देशों ने इस दुर्घटना के प्रति अपनी संवेदना प्रकट की।

सन्दर्भ
-------

1. ↑  "82 killed in Iraq as fire erupts at COVID-19 hospital" [इराक में 82 लोग अस्पताल में आग लगने से मारे गाए]. *अल ज़ज़ीरा*. 24 April 2021. अभिगमन तिथि 24 April 2021.
2. 1 2  "At least 82 die in Baghdad COVID hospital fire - Interior Ministry" [बगदाद कोविड19 अस्पताल में आग से कम से कम 82 की मौत - आंतरिक मंत्रालय]. *Reuters*. 24 April 2021. अभिगमन तिथि 24 April 2021.
3. 1 2  "Iraq Covid hospital fire: 82 dead after 'oxygen tank explodes'" [इराक के कोविड19 अस्पताल में आग लगने पर 82 लोग ऑक्सीजन टंकियों के फटने से मारे गए]. *बीबीसी न्यूज़*. 24 April 2021. अभिगमन तिथि 24 April 2021.
4. 1 2  "Fire at Baghdad Covid hospital kills 82, leaves 110 wounded" [बगदाद कोविद अस्पताल में लगी आग में 82 की मौत, 110 घायल]. TheJournal.ie. 24 April 2021. अभिगमन तिथि 24 April 2021.
5. 1 2  Hassan, Falih; Arraf, Jane (25 April 2021). "Fire at Baghdad Hospital Packed with Covid Patients Kills at Least 82" [बगदाद अस्पताल में आग 82 पर कोविद मरीजों को मारता है]. *द न्यूयार्क टाइम्स*. मूल से 25 April 2021 को पुरालेखित. अभिगमन तिथि 25 April 2021.
6. ↑  "MSF supports Iraqi hospitals responding to coronavirus COVID-19". *Médecins Sans Frontières International* (अंग्रेज़ी में). 14 April 2020. अभिगमन तिथि 25 April 2021.
7. ↑  Kullab, Samya (24 April 2021). "Fire tears through Baghdad hospital for coronavirus patients" [बगदाद के अस्पताल में कोरोना वायरस के मरीजों के लिए आग दु:खदायी घटना बन गई]. *Associated Press*.
8. ↑  Tawfeeq, Mohammed. "At least 82 killed in massive Baghdad hospital fire" [बगदाद के भयानक अस्पताल आगजनी दुर्घटना में कम से कम 82 लोगों की मौत हो गई]. *CNN*. मूल से 25 अप्रैल 2021 को पुरालेखित. अभिगमन तिथि Apr 26, 2021.
9. ↑  Salim, Mustafa; Loveluck, Louisa (25 April 2021). "Toll climbs to 82 in fire at Baghdad hospital treating coronavirus patients". *Washington Post*. अभिगमन तिथि 25 April 2021.
10. ↑  "बगदाद कोविड-19 अस्पताल में ऑक्सीजन टैंक विस्फोट से लगी आग में 82 लोगों की मौत".
11. ↑  "Iraqi hospital fire kills 82, injures more than 100: report" [इराक अस्पताल आगजनी दुर्घटना में 82 लोगों की मौत और 100 से अधिक लोग घायल]. *Kyodo News+*. अभिगमन तिथि 25 April 2021.
12. ↑  "Egypt offers condolences to families of victims in Baghdad hospital fire" [मिस्र बगदाद अस्पताल की आग में पीड़ितों के परिवारों के प्रति संवेदना व्यक्त करता है]. *Egypt Today*. 25 April 2021. अभिगमन तिथि 25 April 2021.
13. ↑  Alhas, Ali Murat (25 April 2021). "Turkey condoles with Iraq over hospital fire" [तुर्की बगदाद अस्पताल की आग में पीड़ितों के परिवारों के प्रति संवेदना व्यक्त करता है]. *Anadolu Agency*. मूल से 30 अप्रैल 2021 को पुरालेखित. अभिगमन तिथि 25 April 2021.
14. ↑  "Saudi Arabia sends condolences for victims of Iraq hospital fire" [साउदी अरब बगदाद अस्पताल की आग में पीड़ितों के परिवारों के प्रति संवेदना व्यक्त करता है]. *Arab News (via Reuters)*. 25 April 2021. अभिगमन तिथि 25 April 2021.
15. ↑  CNN, Mohammed Tawfeeq. "At least 82 killed in massive Baghdad hospital fire" [लगभग 82 लोग बगदाद के अस्पताल दुर्घटना में मारे गए]. *CNN*. अभिगमन तिथि 27 अप्रैल 2021.